OpenLLM-France/wikimedia huggingface dataset:
# And did those feet in ancient time

And did those feet in ancient time (euskaraz Eta aintzin aroan oin horiek) William Blake ingeles olerkariak bere Milton a Poem idazlaneko hitzaurrean erabilitako hitzetan oinarritzen den ereserki edo abesti bat da. 1916an Sir Hubert Parry idazle eta konposatzaileak musika moldatu zion. Gaur egun ereserkia hau askoz ere ezagunagoa da Jerusalem izenburuaz. Ingalaterran ereserki hau agitz ezaguna da.

## Gaia

Olerki edo ereserkiaren gaia kondaira batean oinarritzen da. Honen arabera, Nazareteko Jesus gaztea eta bere osaba Jose Arimateakoa gaur egun Ingalaterra den lurraldera etorri eta Glastonbury bisitatu omen zuten. Kondaira honek Apokalipsiarekin lotura du (3:12 eta 21:2 pasarteak), bertan Jesusek Jerusalem Berria ezartzen duelarik. Kristau Elizan, eta bereziki Ingalaterrako Elizan, Jerusalem izendapena Zeruaren metafora bat da, bake eta maitasun unibertsalaren eremua.

## Kirola

Ingalaterrako errugbi selekzioaren partidu ugaritan maiz entzun ohi da, erlijio ereserkia izateaz gain, Ingalaterran nortasun eta kirol ereserkia ere bai baita.

## Zinema

1981eko Chariots of Fire filmaren amaieran elizan Harold Abrahams atletaren hiletaren pasartean ereserki hau entzuten da.
Filmaren "Suzko Gurdiak" izenburua bera ere ereserkia honen hirugarren bertsoaren amaieran aipatzen da: "Bring me my Chariot of fire!", ("Ekar diezaidazu nire suzko Gurdia!"). Hortik, filma honen amaieran ereserkia hau entzun ahal izatea.

## Hitzak

| Ingelesez And did those feet in ancient time Walk upon England’s mountains green? And was the holy Lamb of God On England’s pleasant pastures seen? | Euskaraz Eta aintzin aroan oin horiek Ingalaterrako mendi berdeetan oinez al zebiltzan? Eta Jainkoaren Bildotsa Ingalaterrako larre goxoetan zegoela iruditu? |
| And did the Countenance Divine Shine forth upon our clouded hills? And was Jerusalem builded here Among these dark Satanic mills? | Eta Jainkozko Aurpegiak gure muino lainotsuez gain dizdiratuko al zuen? Eta Jerusalem hemen Deabruzko errota ilunen artean eraiki ote zen? |
| Bring me my bow of burning gold Bring me my arrows of desire Bring me my spear: O clouds unfold! Bring me my chariot of fire. | Ekar diezaidazue nire urre suharrezko arkua Ekar diezaizkidazue nire desiozko geziak Ekar diezaidazue nire lantza: Oi zabaldu lainoak! Ekar diezaidazue nire suzko gurdia. |
| I will not cease from mental fight Nor shall my sword sleep in my hand Till we have built Jerusalem In England’s green and pleasant land. | Ez dut nire barne borrokan etsiko Ezta nire ezpatak nire eskuan lo hartuko Harik eta Ingalaterrako lur berde eta goxoan Jerusalem eraikiko dugun arteraino. |

## Kanpo estekak

* Jerusalem ereserkia entzungai eta bere hitzak irakurgai.Youtube.com (Ingelesez)
* Jerusalem ereserkia Ingalaterrako Errege Ezkontzan entzungai.Youtube.com (Ingelesez)
* Chariots of Fire filmaren amaierako pasartea ikusgai, Jerusalem ereserkia entzungai dela. Youtube.com (Ingelesez)
* Jerusalem ereserkia Ingalaterrako errugbi selekzioaren partida baten atarian entzungai.Youtube.com (Ingelesez)
* Datuak: Q77425249
# And the Band Played On (filma)

And the Band Played On (euskaraz Eta Bandak Jotzen Jarraitu Zuen), 1993ko Roger Spottiswoode kandar-britainiar zinema zuzendariaren telebistarako drama film bat da. Randy Shilts kazetari eta idazlearen 1987ko izenburu berdineko eleberrian oinarritua dago. Matthew Modine, Alan Alda, Ian McKellen, Lily Tomlin eta Richard Gere aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1980ko hamarkadaren hasieran HIESaren aurkikutzak gizartean izan zuen eragina eta bera ikertzen duten profesional eta mediuek jasan zuten tentsioa islatzen da.

## Aktoreak

* Matthew Modine ..... Francis doktorea
* Saul Rubinek ..... Jim Curran doktorea
* Alan Alda ..... Robert Gallo doktorea
* Ian McKellen..... Bill Kraus
* Glenne Headly ..... Mary Guinan doktorea
* Richard Masur ..... William Darrow
* Lily Tomlin ..... Selma Dritz doktorea
* Jeffrey Nordling ..... Gaëtan Dugas
* Donal Logue ..... Bobbi Campbell
* BD Wong ..... Kico Govantes
* Patrick Bauchau ..... Luc Montagnier doktorea
* Nathalie Baye ..... Françoise Barre doktorea
* Phil Collins ..... Eddie Papasano
* Steve Martin ..... Anaia
* Richard Gere ..... Koreografoa
* David Marshall Grant ..... Dennis Seeley
* Ronald Guttman ..... Jean-Claude Chermann doktorea
* Anjelica Huston ..... Betsy Reisz doktorea
* Ken Jenkins ..... Dennis Donohue doktorea
* Richard Jenkins ..... Marc Conant doktorea
* Tchéky Karyo ..... Willy Rozenbaum doktorea
* Peter McRobbie ..... Max Essex doktorea
* Charles Martin Smith ..... Harold Jaffe doktorea
* David Clennon ..... Johnstone jauna
* Swoosie Kurtz ..... Johnstone andrea
* Lawrence Monoson ..... Chip

## Kanpo estekak

* IMDBko fitxa irakurgai (Ingelesez)
* Datuak: Q426393
# Annecy-le-Vieux kantonamendua

Annecy-le-Vieux kantonamendua Frantziako kantonamendu bat da. Savoia Garaia departamenduan dago, Auvernia-Rodano-Alpeak eskualdean. Guztira 14 udalerri ditu eta Annecy da bere hiriburua.

## Kanpo estekak

* Datuak: Q1724166
# Annegret Kramp-Karrenbauer

Annegret Kramp-Karrenbauer (Völklingen, Sarre, 1962ko abuztuaren 9a) alemaniar politikaria da, CDUko kidea. Alderdiko presidentea da 2018ko abendutik.

## Bizitza

Annegret Kramp Völklingenen hirian jaio zen 1962ko abuztuaren 9an, familia katoliko batean. Alemaniako hego-mendebaldean dago Völklingen, Frantziako mugatik hurbil. Ondoko Püttlingen hirian bizi izan da betidanik. 1984an ezkondu zen Helmut Karrenbauerrekin, eta senarraren abizena gehitu zion bereari. Urte berean hasi zituen Zientzia Politikotako ikasketak; Saarland unibertsitatean eta Tiergo unibertsitatean egin zituen, 1990era arte.
1990ean ekin zion ibilbide politikoari, eta beti Sarre landerrari estu lotuta garatu zuen. CDUko kide egin zen, eta alderdiaren Sarreko adarrean aholkulari politiko gisa jardun zuen 1990eko hamarkadan. 1998an, hilabete batzuetan Alemaniako Parlamentuko ordezkari ere izan zen alderdiko kide baten tokia hartzeko, baina urte bereko hauteskundeetan ez zuen lortu jarlekuari eustea. Berlindik Sarrera itzuli zen, eta etengabe haziz joan zen karrera politikoa hasi zuen: 1999an Sarreko Parlamenturako hautatu zuten; 2000tik 2011ra landerreko hainbat ministerioren ardura izan zuen; eta, 2011n, CDUren buruzagi izendatu zuten Sarren, eta landerreko gobernuburu hautatu zuten hauteskundeetan.
Sarreko 2017ko hauteskundeetan, botoen % 40 jaso zituen. Gobernu federalaren eredua jarraikiz, Alemaniako Alderdi Sozialdemokratarekin Koalizio Handia osatuz agindu zuen. CDUren barrenean adar aurrerakoitzat ikusten zen Kramp-Karrenbauer eta haren Sarreko eredua, gehienbat migrazio eta integrazio politiketan, eta genero gaietan. Ia bi hamarkadaren ondoren, 2018ko otsailean Sarre utzi eta Berlinera itzuli zen, politika handira. 2018ko abenduaren 7an, CDUko presidente aukeratu zuten. 2019ko uztailean, Defentsa ministro izendatu zuen Angela Merkelek.
CDUren presidentetzan, ezin izan zuen alderdiaren kontrola bereganatu. 2020ko otsailean, Turingian izandako krisiaren ostean, dimisioa emateko asmoa jakinarazi zuen. Horrezaz gainera, uko egin zion 2021eko hauteskundeetan kantzilergai izateari.

## Erreferentziak

* ↑ Rodriguez, Mikel. Annegret Kramp-Karrenbauer: Irudi propio bila. Berria, 2018ko abenduak 7, CC BY-SA 4.0, berria.eus (Noiz kontsultatua: 2020-9-28).
* ↑ Perez Zala, Ander. Gidaria aldatuta, bide beretik. Berria, 2018ko abenduak 8, CC BY-SA 4.0, berria.eus (Noiz kontsultatua: 2020-9-28).
* ↑ Perez Zala, Ander. CDUko presidenteak dimisioa emango du, Turingiako krisiak bultzatuta. Berria, 2020ko otsailak 10, CC BY-SA 4.0, berria.eus (Noiz kontsultatua: 2020-9-28).

## Kanpo estekak

* Datuak: Q71359
* Multimedia: Annegret Kramp-Karrenbauer / Q71359
# Anneli Taina

Anneli Taina (Imatra, Finlandia, 1951ko ekainaren 21a - ) 1987tik 1999ra diputatu izan zen Estrasburgon dagoen Europar Legebiltzarrean alderdi popularrarekin.
* Datuak: Q4981949
* Multimedia: Anneli Taina / Q4981949
# Annecyko aintzira

Annecyko aintzira (frantsesez: Lac d'Annecy) Savoia Garaian dagoen aintzira da.
Herrialdeko hirugarren aintzirarik handiena da, Bourgeteko aintzira eta Grand-Lieu aintzira lehenengo biak izanda eta Léman aintzirako frantziar zatia kontuan hartu barik.

## Inguruko herriak

* Annecy
* Annecy-le-Vieux
* Doussard
* Duingt
* Lathuile
* Menthon-Saint-Bernard
* Saint-Jorioz
* Sévrier
* Talloires
* Veyrier-du-Lac

## Erreferentziak

* ↑ Jean-Daniel Stanley & Thomas F. Jorstad. (2004). «Direct Sediment Dispersal from Mountain to Shore, with Bypassing via Three Human-Modified Channel Systems to Lake Annecy, SE France» Journal of Coastal Research 20 (4): 958 - 969..

## Kanpo estekak

* Datuak: Q576704
* Multimedia: Lake Annecy / Q576704
# Anneila Sargent

Anneila Isabel Sargent, jaiotzez Anneila Cassells (Kirkcaldy, Erresuma Batua, 1942) eskoziar-estatubatuar astronomoa da, izarren eraketan espezializatua.

## Biografia

Sargent Burntisland-en (Fife) hazi zen eta Burntisland Primary School eta Kirkcaldy High School eskoletara joan zen. Fisikako Gradua Edinburgoko Unibertsitatean lortu zuen 1963an, eta ondoren Amerikako Estatu Batuetara emigratu zuen, Kaliforniako Unibertsitatea Berkeleyn ikasteko, eta gero 1967tik Kaliforniako Teknologia Institutuan, doktoretza lortuz.
Senarra Wallace L. W. Sargent astronomoa zen.

## Lan ibilbidea

Ira S. Bowen astronomia-irakaslea da Caltech-en, eta zuzendaria izan da Owens Valley Radio Observatoryn. American Astronomical Societyko lehendakaria izan zen 2000tik 2002ra, eta ordutik Kontseiluko kide izan da. Sargentek Afera Ikasleen lehendakariordea izan zuen Caltech-en, 2007ko abenduaren 1etik 2016 arte.
2011n, Obama presidenteak Sargenten izendatu zuen Zientzia Batzorde Nazionalean sei urtez lan egiteko. NRCko Astronomia eta Astrofisika Batzordea, NSFko Matematika eta Fisika Zientzietako Batzorde Aholku-emailea eta 1995/6an Erradioastronomiako Behatoki Nazionaleko Batzorde Bisitariaren buru izan zen. NASAko Espazio Zientziako Aholku Batzordeko kide izan da 1994az geroztik. Uhin milimetrikoko astronomiaren ikerketarako Prestakuntza konbinatuaren zuzendaria ere bada (CARMA).

## Sariak eta aintzatespenak

* 1998an Nasako Zerbitzu Publikoaren Domina eta Caltecheko Aóko Emakume Saria irabazi zituen.
* 18244 Anneila asteroidea bere omenez izendatu zuten.
* Edinburgoko Unibertsitateak Urteko ikasle ohi izendatu zuen 2002an etaZ ientzia Doktorearen ohorezko titulua eman zion 2008an.
* 2017an Edinburgoko Errege Elkarteko ohorezko bazkide hautatu zuten.

## Iruditegia

* Zientzia Batzorde Nazionaleko kideen taldea (Anneila Sargent behean eskuinean), 2017
* Zientzia Batzorde Nazionaleko kideen taldea (Anneila Sargent erdian eskuinetik 2.a), 2013
* Zientzia Batzorde Nazionaleko kideen taldea (Anneila Sargent behean eskuinetik 2.a), 2012

## Erreferentziak

* ↑ Sommerville, Iain (2000) "From Burntisland to the Outer Limits: the Journey of Anneila Cassells", burntisland.net, octubre de 2000, visto 28 de agosto de 2010
* ↑ Murray, Geraldine (1999) "'Bossy' Scot in Star Job", Sunday Herald, 14 de marzo de 1999, visto 28 de agosto de 2010
* ↑ «President Obama Announces More Key Administration Posts» whitehouse.gov 29 de julio de 2011.
* ↑ "DISCOVERING HOW PLANETARY SYSTEMS FORM", Royal Astronomical Society, 16 de abril de 2010, visto 28 de agosto de 2010
* ↑ RSE Welcomes 60 New Fellows. Royal Society of Edinburgh 15 de febrero de 2017.

## Kanpo estekak

* Datuak: Q4768944
* Multimedia: Anneila Sargent / Q4768944
# Anneliese van der Pol

Anneliese van der Pol (Amsterdam, Herbehereak, 1984ko irailaren 23 - ) Herbehereetan jaiotako aktore eta abeslari estatubatuarra da.

## Kanpo estekak

* (Ingelesez) Anneliese van der Pol IMDBn
* Datuak: Q233697
* Multimedia: Anneliese van der Pol / Q233697
# Annecyko barrutia

Annecyko barrutia Savoia Garaia departamenduaren barruan dagoen Frantziako barruti bat da. 229.039 biztanle ditu 1.262 kilometro koadrotan. Guztira 93 udalerri ditu. Bere hiriburua Annecy da.

## Udalerriak

| 1. Alby-sur-Chéran (74002) | 2. Alex (74003) | 3. Allèves (74004) | 4. Annecy (74010) |
| 5. Annecy-le-Vieux (74011) | 6. Argonay (74019) | 7. Aviernoz (74022) | 8. Bloye (74035) |
| 9. Bluffy (74036) | 10. Boussy (74046) | 11. Chainaz-les-Frasses (74054) | 12. Chapeiry (74061) |
| 13. Charvonnex (74062) | 14. Chavanod (74067) | 15. Chevaline (74072) | 16. Choisy (74076) |
| 17. Cons-Sainte-Colombe (74084) | 18. Cran-Gevrier (74093) | 19. Crempigny-Bonneguête (74095) | 20. Cusy (74097) |
| 21. Cuvat (74098) | 22. Dingy-Saint-Clair (74102) | 23. Doussard (74104) | 24. Duingt (74108) |
| 25. Entrevernes (74111) | 26. Faverges (74123) | 27. Giez (74135) | 28. Groisy (74137) |
| 29. Gruffy (74138) | 30. Hauteville-sur-Fier (74141) | 31. Héry-sur-Alby (74142) | 32. La Balme-de-Sillingy (74026) |
| 33. La Balme-de-Thuy (74027) | 34. La Chapelle-Saint-Maurice (74060) | 35. La Clusaz (74080) | 36. Lathuile (74147) |
| 37. Le Bouchet (74045) | 38. Le Grand-Bornand (74136) | 39. Les Clefs (74079) | 40. Les Ollières (74204) |
| 41. Les Villards-sur-Thônes (74302) | 42. Leschaux (74148) | 43. Lornay (74151) | 44. Lovagny (74152) |
| 45. Manigod (74160) | 46. Marcellaz-Albanais (74161) | 47. Marigny-Saint-Marcel (74165) | 48. Marlens (74167) |
| 49. Massingy (74170) | 50. Menthon-Saint-Bernard (74176) | 51. Metz-Tessy (74181) | 52. Meythet (74182) |
| 53. Montagny-les-Lanches (74186) | 54. Montmin (74187) | 55. Moye (74192) | 56. Mésigny (74179) |
| 57. Mûres (74194) | 58. Nonglard (74202) | 59. Nâves-Parmelan (74198) | 60. Poisy (74213) |
| 61. Pringy (74217) | 62. Quintal (74219) | 63. Rumilly (74225) | 64. Saint-Eustache (74232) |
| 65. Saint-Eusèbe (74231) | 66. Saint-Ferréol (74234) | 67. Saint-Félix (74233) | 68. Saint-Jean-de-Sixt (74239) |
| 69. Saint-Jorioz (74242) | 70. Saint-Martin-Bellevue (74245) | 71. Saint-Sylvestre (74254) | 72. Sales (74255) |
| 73. Sallenôves (74257) | 74. Serraval (74265) | 75. Seynod (74268) | 76. Seythenex (74270) |
| 77. Sillingy (74272) | 78. Sevrier (74267) | 79. Talloires (74275) | 80. Thorens-Glières (74282) |
| 81. Thusy (74283) | 82. Thônes (74280) | 83. Val-de-Fier (74274) | 84. Vallières (74289) |
| 85. Vaulx (74292) | 86. Versonnex (74297) | 87. Veyrier-du-Lac (74299) | 88. Villaz (74303) |
| 89. Villy-le-Pelloux (74307) | 90. Viuz-la-Chiésaz (74310) | 91. Épagny (74112) | 92. Étercy (74117) |
| 93. Évires (74120) | | | |

## Kanpo estekak

* Datuak: Q700433
# Annelise Hovmand

Annelise Mathilde Hovmand (1924ko irailaren 17a – 2016ko abenduaren 28a) danimarkar zinema-zuzendaria, gidoilaria eta zinema-ekoizlea izan zen.

## Ibilbidea

Hamabi film zuzendu zituen 1955 eta 1991 artean. 1957ko Ingen tid til kιrtegn filmak Bodil saria jaso zuen Danimarkako film onenarentzat, eta 1957ko Berlinalen, Berlingo Zinemaldian erakusteko aukeratu zuten.

## Heriotza

Hovmand 2016ko abenduaren 28an hil zen, 92 urterekin.

## Filmografia

* Hvorfor stjæler barnet? (1955)
* Ingen tid til kærtegn (1957)
* Krudt og klunker (1958)
* Frihedens pris (1960)
* Gøngehøvdingen (1961)
* Sekstet (1963)
* Norden i flammer (1965)
* Grænseland (1965) (TV)
* Nu stiger den (1966)
* De forsvundne breve (1967)
* Et døgn med Ilse (1971)
* Høfeber (1991)

## Sariak eta goraipamenak
### Berlingo Nazioarteko Zinemaldia

| Urtea | Kategoria | Filma | Emaitza |
| 1957 | FIPRESCI saria - Ohorezko aipamena | Ingen tid til krtegn | Irabazlea |

## Erreferentziak

* ↑ «IMDB.com: Awards for Be Dear to Me» imdb.com.
* ↑ Nielsen, Anders Holm. (2016-12-28). Bodilvindende instruktør er død. .
* ↑ «PRIZES & HONOURS 1957» berlinale.de.

## Kanpo estekak

* Datuak: Q4768976
# Andoni Luis Aduriz

Andoni Luis Aduriz (Donostia, Gipuzkoa, 1971ko ekainaren 13a) euskal sukaldaria da, Errenteriako Mugaritz jatetxeko nagusia. Establezimendu horrek bi Michelin izar eta CAMPSA Gidaren hiru eguzki dauzka, kalifikazioen artean gorena.
Donostiako Ostalaritza Eskolan ikasketak egin ondoren, Michel Bras, Ramon Roteta, Hilario Arbelaitz, Jean Louis Neichel, Juan Mari Arzak, Fermin Arranbide eta Pedro Subijana sukaldariekin egin zuen lan. 1990etik 1991ra, Ferran Adriàren El Bulli taldean aritu zen. 1996an, Martin Berasategirekin chef lanetan ibili zen.
1998an bakarkako bideari ekin zion Mugaritz jatetxean eta ordutik zuzentzen du. 2002an Espainiako Gastronomia Sari Nazionala, 2003an Gastronomiako Euskadi Saria eta 2005ean, bere jatetxeak Michelin Gidaren bigarren izarra irabazi zuen.
Beste autore batzuekin batera La joven cocina vasca (1996), El mercado en el plato (1998) eta Mugaritzeko koadernoak seriean, Tabula Bakailaoa liburuak idatzi ditu (2003).
2006an idatzi zuen Txikichef errezeta liburuak Gourmand World Cookbook Awards 2006 saria jaso zuen Espainian, eta mundu mailan, Gastronomiako Munduko Haur Liburu Onenaren kategorian finalista izan zen.

## Lanak
### Liburuak
#### Beste autore batzuekin

* La joven cocina vasca (1996)
* El mercado en el plato (1998)
* Tabula Bakailaoa (Mugaritzeko Koadernoak) (2003)

#### Bakarkakoak

* Txikichef (Hariadna Editoriala, 2006)

##### Bildumak

* Mugaritzeko koadernoak bilduma:
** Foie gras (2002)
** Clorofilia (2004)
** Bestiarium Gastronomicae (2006)
* Tabula bilduma:
** Tabula huevo (2000)
Tabula Bakailaoa
** Tabula 35 mm (2007)
** La botánica del deseo (2008)

## Kanpo estekak

* (Ingelesez) (Gaztelaniaz) Mugaritz jatetxea
* Elkarrizketa Andoni Luis Adurizi Argia aldizkarian.
* Andoni Luis Adurizi Argiak egindako elkarrizketaren bideoa.
* Datuak: Q2905604
* Multimedia: Andoni Luis Aduriz / Q2905604
# Andoni Mutiloa

Andoni Mutiloa Irazusta (Hernani, 1976), kazetari eta antzezle euskalduna da.
Euskadi Irratian aritu zen lanean 2017an eszedentzia eskatu zuen arte. Ondoren, bere ibilbidea antzerkira bideratzea erabaki zuen, eta Donostiako Poltsiko Antzerkiaren sormen-beka baten bitartez, Esnatu naiz izeneko kabaret itxurako pieza proposatu eta, bekar lorturik, idatzi zuen. Ekoizpena 2020ko otsailean estreinatu zen Donostian.

## Erreferentziak

* ↑ ««'Esnatu naiz'ekin gozatzen ari naiz eta Hernanin emanaldia eskaintzea asko gustatuko litzaidake» - Hernani» Kronika.eus (Noiz kontsultatua: 2020-09-26).
* ↑ «"Zer pentsatu emango dizun une atsegin eta dibertigarri bat pasa nahi baduzu, aukera ona da 'Esnatu naiz' kabareta"» Irutxuloko Hitza 2020-08-12 (Noiz kontsultatua: 2020-09-26).
* Datuak: Q99640034
# Andoni López

Andoni López Saratxo (Barakaldo, Bizkaia, 1996ko apirilaren 5a) Euskal Herriko futbolaria da. Ezker atzelari moduan aritzen da. 2018an egin zuen debuta Athleticekin Gironako Montilivi zelaian.

## Kirol ibilbidea

2024ko Ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2014/15 | 15 | 0 | - | - | - | - | - | - | | | - | - | 15 | 0 |
| Baskonia | 3. | 2015/16 | 36 | 4 | - | - | - | - | - | - | | | - | - | 36 | 4 |
| Baskonia | Denera | Denera | 51 | 4 | - | - | - | - | - | - | | | - | - | 51 | 4 |
| Bilbao Athletic | 2.B | 2016/17 | 35 | 0 | - | - | - | - | - | - | | | - | - | 35 | 0 |
| Bilbao Athletic | 2.B | 2017/18 | 37 | 0 | - | - | - | - | - | - | | | - | - | 37 | 0 |
| Bilbao Athletic | Denera | Denera | 72 | 0 | - | - | - | - | - | - | | | - | - | 72 | 0 |
| Athletic | 1. | 2017/18 | 1 | 0 | 0 | 0 | - | - | 0 | 0 | | | - | - | 1 | 0 |
| Athletic | Denera | Denera | 1 | 0 | 0 | 0 | - | - | 0 | 0 | | | - | - | 1 | 0 |
| Almería | 2. | 2018/19 | 18 | 1 | 0 | 0 | - | - | - | - | | | - | - | 18 | 1 |
| Almería | Denera | Denera | 18 | 1 | 0 | 0 | - | - | - | - | | | - | - | 18 | 1 |
| Elx | 2. | 2019/20 | 19 | 0 | 2 | 0 | - | - | - | - | | | - | - | 21 | 0 |
| Elx | Denera | Denera | 19 | 0 | 2 | 0 | - | - | - | - | | | - | - | 21 | 0 |
| UD Logroñes | 2. | 2020/21 | 13 | 0 | 1 | 0 | - | - | - | - | | | - | - | 14 | 0 |
| UD Logroñes | 1.F | 2021/22 | 18 | 0 | 0 | 0 | - | - | - | - | - | - | - | - | 18 | 0 |
| UD Logroñes | Denera | Denera | 31 | 0 | 1 | 0 | - | - | - | - | - | - | - | - | 32 | 0 |
| Amorebieta | 2. | 2021/22 | 13 | 0 | - | - | - | - | - | - | - | - | - | - | 13 | 0 |
| Amorebieta | Denera | Denera | 13 | 0 | - | - | - | - | - | - | - | - | - | - | 13 | 0 |
| Tenerife | 2. | 2022/23 | 2 | 0 | 2 | 0 | - | - | - | - | - | - | - | - | 4 | 0 |
| Tenerife | Denera | Denera | 2 | 0 | 2 | 0 | - | - | - | - | - | - | - | - | 4 | 0 |
| Lugo | 2. | 2022/23 | 16 | 0 | - | - | - | - | - | - | - | - | - | - | 16 | 0 |
| Lugo | Denera | Denera | 16 | 0 | - | - | - | - | - | - | - | - | - | - | 16 | 0 |
| Ponferradina | 1.F | 2023/24 | 33 | 0 | 1 | 0 | - | - | - | - | - | - | - | - | 34 | 0 |
| Ponferradina | 1.F | 2024/25 | - | - | - | - | - | - | - | - | - | - | - | - | - | - |
| Ponferradina | Denera | Denera | 33 | 0 | 1 | 0 | - | - | - | - | - | - | - | - | 34 | 0 |
| Ibilbide osoan | Ibilbide osoan | Ibilbide osoan | 243 | 5 | 6 | 0 | - | - | 0 | 0 | - | - | - | - | 259 | 5 |

## Kanpo estekak

* Fitxa - www.athletic-club.eus
* Datuak: Q25477097
# Andoni Otamendi

Andoni Otamendi Arsuaga (Lasarte-Oria, Gipuzkoa, 1973) bertsolaria eta musika irakaslea da.

## Ibilbidea

1993an egin zuen aurreneko plaza Lizardi sarian, eta 1995ean Gipuzkoako Txapelketan finalaurrekoak jokatu zituen. Horri esker 1997ko Bertsolari Txapelketa Nagusian parte harteko txartela eskuratu zuen.

## Txapelketak

* Bertsolari Txapelketa Nagusia:
** parte hartzeak (1): 1997
* Gipuzkoako Bertsolari Txapelketa:
** parte hartzeak (4): 1995, 2003, 2007, 2011

## Erreferentziak

* ↑ Elkartea, Xenpelar Dokumentazio Zentroa-Bertsozale. «Andoni Otamendi - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2023-02-05).

## Kanpo estekak

* Datuak: Q115589891